Doručak
Doručak predstavlja prvi obrok tokom dana. Doručak se kao vrsta obroka razlikuje od kulture do kulture širom sveta, ali često uključuje ugljene hidrate kao što su žitarice ili pirinač, voće i/ili povrće, proteini, ponekad mlečne proizvode i piće. Nutricionisti smatraju doručak najvažnijim obrokom u jednom danu. Ovo mišljenje zasnovano je na studijama velikog broja ljudi na Zapadu koji preskaču doručak, što negativno utiče na njihovu koncentraciju, metabolizam i težinu.

Tipičan doručak u pojedinim delovima sveta

Azija 

 Japan. Tradicionalni japanski doručak uključuje pirinač, morske plodove i fermentisane namirnice, što se ne razlikuje mnogo od onoga što se jede i tokom drugih obroka u japanskoj kuhinji. Izuzetak je nato (vrsta fermentisane soje) koji se često jede za doručak. Tipičan doručak u japanskom restoranu uključuje miso supu, pirinač s norijem ili drugim garnirungom, nato, pirinčanu kašu, ribu s roštilja, sirovo jaje i povrće iz turšije. Tipično piće uz doručak je tradicionalni zeleni čaj.

Evropa 
 Nemačka. Tipičan nemački doručak sastoji se od hleba ili peciva sa maslacem i džemom, uz koji idu čaj ili kafa, ili pak sok od pomorandže. Obimniji doručak uključuje suvo meso, sireve i meko-kuvano jaje. Žitarice, voće i jogurt ili surutka takođe su popularne opcije. U Bavarskoj je popularna regionalna varijanta Veißvurst-Fruhstuck koja se sastoji od bele kobasice (Weißwurst), slatkog senfa, perece i opciono pinte pšeničnog piva.

Vidi još
 Branč (hrana)
 Švedski sto

Reference

Literatura 
 Rampersaud G.C., Pereira M.A., Girard B.L., Adams J. and Metzl J.D.; Breakfast habits, nutritional status, body weight, and academic performance in children and adolescents. J. Am. Diet. Assoc., May; 105(5):743-60, 2005. Abstract in PubMed

Vanjske veze 

 Wikibooks Cookbook 
 List of Breakfast Foods and Cereals  
 Breakfast Smoothie  
 Burmese breakfast at Mae Sot  

Hrana i piće
Gastronomija